სვეტლანა ხორკინა

სვეტლანა ვასილის ასული ხორკინა (; დ. 19 იანვარი, 1979) — ყოფილი რუსი სპორტული ტანმოვარჯიშე. მონაწილეობა მიიღო 1996, 2000 და 2004 წლების ზაფხულის ოლიმპიურ თამაშებზე. კარიერის განმავლობაში მან 7 ოლიმპიური მედალი და 20 მსოფლიო ჩემპიონატის მედალი მოიპოვა. ის იყო პირველი ქალი ტანმოვარჯიშე, რომელმაც ზედიზედ სამჯერ მოიგო მსოფლიო ჩემპიონატი „all-around“ ღონისძიებაში. ხორკინა ყველა დროის ერთ-ერთი ყველაზე წარმატებულ ქალ ტანმოვარჯიშედ ითვლება.Svetlana Khorkina . sports-reference.com

კარიერა
1994-1996
1994 წლის აპრილში ხორკინამ ავსტრალიაში, ბრისბენში გამართულ მსოფლიო ჩემპიონატში მიიღო მონაწილეობა. „All-around“ ღონისძიებაში 38,805 ქულით მან მეცხრე ადგილი დაიკავა, „floor exercise“ ჩათვლაში კი — მერვე (8,487). „Vault“ (9,800) და „Uneven bars“ (9,875) ღონისძიებებში ხორკინამ ვერცხლის მედლები მოიპოვა.1994 World Artistic Gymnastics Championships . Gymnasticsresults.com. Retrieved on 26 October 2013. იმავე წლის ნოემბერში დორტმუნდში (გერმანია) მსოფლიო ჩემპიონატზე ხორკინამ გუნდთან ერთად იასპარეზა. მან გუნდს 39,450 ქულა (საუკეთესო მაჩვენებელი გუნდის წევრებს შორის) მოუტანა და რუსეთის ნაკრებს მესამე ადგილზე გასვლაში დაეხმარა.1994 Teams World Artistic Gymnastics Championships . Gymnasticsresults.com (20 December 2005). Retrieved on 26 October 2013.

1995 წლის ოქტომბერში ხორკინამ იაპონიაში, საბაეში ჩატარებულ მსოფლიო ჩემპიონატზე „all-around“ ღონისძიებაში მეორე ადგილი დაიკავა (39,130). „Vault“ ღონისძიებაში მან მეხუთე ადგილი დაიკავა(9,618), ხოლო „uneven bars“ ღონისძიებაში ოქროს მედალი მოიპოვა (9,900).1 – 10 October 1995 – 31st World Artistic Gymnastics Championships . Fig.lx2.sportcentric.com (10 October 1995). Retrieved on 26 October 2013. 1996 წლის აპრილში ხორკინამ სან ხუანში, პუერტო რიკოში გამართულ მსოფლიო ჩემპიონატზე იასპარეზა. „Uneven bars“ ღონისძიებაში მან კიდევ ერთხელ პირველი ადგილი დაიკავა (9,787), მაგრამ „vault“ ღონისძიებაში მხოლოდ მეხუთე ადგილზე გავიდა (9,637).1996 Artistic Gymnastics World Championships, Women's Finals . Gymnasticsresults.com (1 February 2004). Retrieved on 26 October 2013. იმავე წლის მაისში ხორკინა ბირმინგემში, დიდ ბრიტანეთში გამართულ ევროპის ჩემპიონატზე გამოვიდა. ის რუსეთის ნაკრებს ვერცხლის მედლის მოპოვებაში დაეხმარა, ინდივიდუალურ  ჩათვლაში კი შესაბამისად: „all-around“ — მეექვსე ადგილი (38,549), „vault“— მეოთხე ადგილი (9,725), „uneven bars“ — პირველი ადგილი (9,825) დაიკავა.1996 European Championships Artistic Gymnastics Women . Gymnasticsresults.com. Retrieved on 26 October 2013.

ატლანტას ოლიმპიური თამაშები (1996)
1996 წლის ივლისში ხორკინა ატლანტაში გამართულ ოლიმპიურ თამაშებზე გამოვიდა. მან გუნდს საერთო ჯამში 77,648 ქულა მოუტანა და რუსეთის ნაკრებს მეორე ადგილზე გასვლაში დაეხმარა.Games of the 26th Olympiad Atlanta Women's Artistic Gymnastics . Gymnasticsresults.com. Retrieved on 26 October 2013. „All-around“ ღონისძიებაში ის „uneven bars“ ღონისძიების პროგრამის შესრულების დროს ჩამოვარდა და საბოლოოდ, 38,455 ქულით მეთხუთმეტე ადგილზე გავიდა. 3 დღის შემდეგ ხორკინამ შეცდომა გამოასწორა და სწორედ ამ ღონისძიებაში — „uneven bars“— ოლიმპიური ოქროს მედალი მოიპოვა (9,850).Games of the 26th Olympiad Atlanta Women's Artistic Gymnastics . Gymnasticsresults.com. Retrieved on 26 October 2013.

1997-2000
1997 წლის სექტემბერში ხორკინა ლოზანაში, შვეიცარიაში გამართულ მსოფლიო ჩემპიონატზე გამოვიდა. რუსეთის ნაკრებმა მეორე ადგილი დაიკავა. ინდივიდუალური ღონისძიებებიდან მან პირველი ადგილი დაიკავა „all-around“ (38,636) და „uneven bars“ (9,875) ჩათვლაში, მეორე — „balance beam“ (9,787) და „floor exercise“ (9,800) ღონისძიებებში, ხოლო „vault“ ღონისძიებაში 4,537 ქულით ის მხოლოდ მერვე ადგილზე გავიდა.1997 Artistic Gymnastics World Championships – Women's Finals . Gymnasticsresults.com. Retrieved on 26 October 2013. 1997 წლის ნოემბერში ხორკინას ირგვლივ სკანდალი აგორდა, როდესაც ის ფლეიბოის რუსულ გამოცემაში გამოჩნდა. ამასთან დაკავშირებით სვეტლანამ განაცხადა: „მე შევცვალე ხალხის დამოკიდებულებები. ძალიან კარგია, იყო სექსუალური. ჩემმა კარიერამ ცხადყო, რომ მაღალ გოგონებს საოცარი რამეების კეთება შეუძლიათ. მე დავიწყე. ახლა მთელს მსოფლიოში ვარ ცნობილი.“ 1998 წლის მაისში ხორკინამ სანქტ-პეტერბურგში (რუსეთი) გამართულ ევროპის ჩემპიონატზე იასპარეზა. რუსეთის გუნდი ამჯერადაც მეორე ადგილზე გავიდა. სვეტლანამ „all-around“ (38,624), „uneven bars“ (9,900) და „floor exercise“ (9,787) ღონისძიებებში ოქროს მედლები მოიპოვა.1998 European Championships Artistic Gymnastics Women . Gymnasticsresults.com. Retrieved on 26 October 2013.

1999 წლის ოქტომბერში ტიანინში, ჩინეთში გამართულ მსოფლიო ჩემპიონატზე ხორკინამ რუსეთის ნაკრებთა ერთად კიდევ ერთხელ მოიპოვა ვერცხლის მედალი. „All-around“ ღონისძიებაში 37,611 ქულით რუსი მეთორმეტე ადგილზე გავიდა. მხოლოდ „uneven bars“ ღონისძიებაში (ოქრო, 9,837) და „floor exercise“ (ბრინჯაო, 9,787) ღონისძიებებში შეძლო მედლების მოპოვება.1999 Artistic Gymnastics World Championships Women's Finals . Gymnasticsresults.com (6 December 2003). Retrieved on 26 October 2013. 2000 წლის ევროპის ოლიმპიურ თამაშებზე, პარიზში, საფრანგეთში ხროკინამ გუნდთან ერთად პირველ ადგილზე გავიდა. ინდივიდუალურად მან სამი ოქროს მედალი: „all-around“ (38,749), „uneven bars“ (9,837) და „balance beam“ (9,837) ღონისძიებებში მოიპოვა.2000 European Women's Artistic Gymnastics Championships. Gymnasticsresults.com (20 February 2004). Retrieved on 26 October 2013.

სქოლიო

კატეგორია:დაბადებული 19 იანვარი
კატეგორია:დაბადებული 1979
კატეგორია:XXI საუკუნის რუსი პოლიტიკოსები
კატეგორია:რუსი ქალი სპორტული ტანმოვარჯიშეები
კატეგორია:რუსი ოლიმპიური სპორტული ტანმოვარჯიშეები
კატეგორია:სპორტული ტანმოვარჯიშეები 1996 წლის ზაფხულის ოლიმპიურ თამაშებზე
კატეგორია:სპორტული ტანმოვარჯიშეები 2000 წლის ზაფხულის ოლიმპიურ თამაშებზე
კატეგორია:სპორტული ტანმოვარჯიშეები 2004 წლის ზაფხულის ოლიმპიურ თამაშებზე
კატეგორია:ოლიმპიური მედალოსნები სპორტულ ტანვარჯიშში
კატეგორია:რუსი ოლიმპიური ოქროს მედალოსნები
კატეგორია:რუსი ოლიმპიური ვერცხლის მედალოსნები
კატეგორია:რუსი ოლიმპიური ბრინჯაოს მედალოსნები
კატეგორია:1996 წლის ზაფხულის ოლიმპიური თამაშების მედალოსნები
კატეგორია:2000 წლის ზაფხულის ოლიმპიური თამაშების მედალოსნები
კატეგორია:2004 წლის ზაფხულის ოლიმპიური თამაშების მედალოსნები
კატეგორია:მსოფლიო ჩემპიონი სპორტული ტანმოვარჯიშეები
კატეგორია:ევროპის ჩემპიონები სპორტულ ტანვარჯიშში
კატეგორია:ცოცხალი ადამიანები